Chinko Ekun

Oladipo Olamide Emmanuel (anajulikana kama Chinko Ekun, alizaliwa Ikeja, Jimbo la Lagos, Nigeria, 13 Septemba 1993) ni mwanamuziki wa rapa na mtunzi wa nyimbo kutoka Nigeria.

 Maisha ya Awali 
Chinko Ekun alizaliwa katika familia yenye watoto watatu, ambapo yeye ni mtoto wa pili. Yeye ni mzaliwa wa Ikare, Jimbo la Ondo, Nigeria.

 Elimu 
Chinko Ekun alisoma Shule ya Awali na Msingi ya Blessing, Oshodi, Jimbo la Lagos na Shule ya Awali na Msingi ya Remade, Igando, Jimbo la Lagos. Aliendelea na masomo ya sekondari katika Shule ya Upili ya Baptist Model, Ijegun, Lagos. Baadaye alihitimu shahada ya sheria kutoka Chuo Kikuu cha Obafemi Awolowo. Alifanya Huduma ya Taifa ya Vijana (NYSC) katika Jimbo la Lagos.

 Kazi yake 

 2011–2014: Mwanzo wa kazi ya muziki 
Chinko Ekun alianza kukuza mapenzi ya muziki akiwa na umri wa miaka 7. Akiwa mwaka wa kwanza chuoni, alionesha shauku ya muziki wa kibiashara na rap. Alianza rasmi kazi yake ya muziki mwaka 2011, akichapisha video za “freestyle” kwenye Instagram. Mwaka 2013, alitoa wimbo wake wa kwanza rasmi ulioitwa "Ekun". Mwaka 2014, alishirikishwa katika albamu ya muziki ya Olamide Street OT kwenye nyimbo "100 To Million", "Bang" na "Usain Bolt".
Alionekana pia kwenye Olamide Live In Concert (OLIC) 2014, ambako alifanya maonesho ya “freestyle”.
Chinko Ekun huimba kwa Kiingereza, Pidgin na Kiyouruba, akijikita zaidi kwenye muziki wa Hip hop.
Jambo la kuvutia kuhusu wasifu wa Chinko Ekun ni jina lake ambalo limetokana na maneno mawili: "Chinko", kwa sababu aliambiwa anaonekana kama Mchina alipokuwa chuoni, na "Ekun", kwa kuwa ndilo jina la wimbo wake wa kwanza rasmi.

 2015–sasa: YBNL Nation na Dek-Niyor Entertainment 
Mwaka 2015, Chinko Ekun alijiunga na YBNL Nation ya Olamide. Mnamo 25 Februari 2015, alitoa nyimbo zake za kwanza rasmi kupitia YBNL Nation zilizojulikana kama "Alejo Oran" na "Emi Na Re".
Muda mfupi baada ya mwaka mmoja, aliachana na lebo hiyo baada ya mkataba wake kumalizika, pamoja na wasanii wenzake Adekunle Gold na Viktoh.
Mwaka 2017, alijiunga na Dek-Niyor Entertainment, lebo ya muziki yenye makao yake Dubai.

Mnamo 13 Septemba 2018, alitoa wimbo "Able God" akiwa na Zlatan na Lil Kesh.
Wimbo huu ulimletea tuzo yake ya kwanza ya The Headies kama “Msanii Bora wa Street Hop” katika The Headies 2019.
Wimbo huo pia uliteuliwa kama “Wimbo Maarufu wa Mwaka” kwenye Tuzo za Muziki za City People 2019.
Hatimaye, uliibuka mshindi wa “Wimbo wa Mtaa wa Mwaka” kwenye Tuzo hizo mwaka huo.

Marejeo

Jamii:Wanamuziki wa Nigeria
jamii:waliozaliwa 1993
jamii:watu walio hai
jamii:WikiMonthly Edit-a-thon Kilimanjaro